text: Màster en Composició Aplicada als Mitjans Audiovisuals i Escènics – Fundació Conservatori Liceu
  Home >> CENTRE SUPERIOR >> Màsters i Postgraus >> Màster en Composició Aplicada als Mitjans Audiovisuals i Escènics
  El Títol de Màster en Ensenyaments Artístics en Composició aplicada als mitjans audiovisuals i escènics està dissenyat específicament per a proveir de tot el necessari per desenvolupar-se en el camp professional de la composició de música narrativa per a cinema, videojocs, espectacles multimèdia, teatre i dansa, una de les especialitats més atractives i competitives en l'ofici musical. El curs té com a objectiu desenvolupar les capacitats de l'alumne per a compondre música adaptada a diferents estils, sense sacrificar la creativitat i originalitat personal, tot assimilant un coneixement global dels condicionants de la narrativa, i de la música al servei de l'acció dramàtica, mitjançant l'ús dels codis específics de cada gènere.
  Està orientat a estudiants amb formació i experiència en composició, amb creativitat i capaços d'adaptar-se ràpidament a diversos contextos. Per poder aprofitar el programa, es necessita poder expressar de manera clara i eficaç les idees mitjançant notació musical, la capacitat de transmetre l'essència d'una situació dramàtica, i l'energia i disciplina per treballar sota pressió.
  Calendari: Octubre 2021 – Maig 2022
  Preinscripció 1r període: Del 1 de febrer al 30 de juny de 2021 (Per poder optar a les Beques per a estudis de Màster de la Fundació Conservatori Liceu, és imprescindible fer la preinscripció d'acord al calendari de la convocatòria que s'establirà durant aquest període, en el següent enllaç.)
  Preinscripció 2n Període: Del 1 de juliol al 15 de setembre de 2021
  El currículum d'assignatures del curs té una orientació professional definida, combinant sessions intensives de tipus seminari (dissenyades per proporcionar els coneixements conceptuals, contextuals i teòrics), amb l'acumulació progressiva de experiència pràctica en un ampli ventall de llenguatges compositius. Els alumnes treballaran amb el software de referència en la indústria audiovisual (seqüenciadors, notació musical i postproducció) i rebran tutories i experiència pràctica en orquestració i arranjaments, tant per a instruments acústics reals, com treballant amb llibreries de sons.
  La metodologia del curs se centra en l'aplicació pràctica, en contextos narratius i tecnològics concrets, dels coneixements i habilitats adquirides. El programa inclou els següents elements:
  Instrucció intensiva, al principi del Màster, en conceptes i contextos per a establir de forma ràpida i eficient les bases teòriques i estètiques de composició aplicada.
  Anàlisi de la gramàtica de la dramatúrgia i la narrativa, per desenvolupar la capacitat d'identificar la resposta musical més apropiada en un context donat.
  Treballs de composició i orquestració per desenvolupar la competència en la recreació dels trets estilístics d'una àmplia gamma de llenguatges musicals.
  Realització d'assajos i enregistrament amb músics en directe.
  Tutoria especialitzada en el software de referència de la indústria audiovisual.
  Projectes dirigits i supervisats en contextos tècnics i estètics variats.
  Programa de classes magistrals impartides per figures de gran rellevància del món professional del teatre, cinema i dansa, així com tècnics d'alt nivell especialistes en gravació i mescles.
  Es treballarà en totes els etapes de producció i post-producció, i s'acabarà el curs amb una sèrie de scoring projects completats.
  Titulació: Títol de Màster en Ensenyaments Artístics, en Composició Aplicada als Mitjans Audiovisuals i Escènics.
  El Màster compta amb l'experiència artística i pedagògica inigualable del compositor José Nieto, la carrera abasta més que 100 bandes sonores més de partitures per a ballet i teatre. Nieto compta amb el reconeixement unànime de la professió, com demostren els diferents premis i guardons rebuts, entre ells sis Premis Goya, i el Premi Nacional de Cinematografia (és l'únic compositor de moment que ha rebut aquesta distinció). El Màster també inclou sessions sobre els codis i condicionants específics dels diferents mitjans, impartides per professionals actius que també són pedagogs acreditats. Aquestes sessions inclouran exercicis pràctics, que en el cas del llenguatge de cinema impulsaran a cada alumne a realitzar el seu propi curtmetratge (guió, storyboard, realització, muntatge), amb la finalitat de conèixer de primera mà tots els processos de producció. En el curs 2018-19 el Màster ha comptat amb experts com Alex Rademakers (cinema), Paco Azorín (teatre) i Oscar Garcia Pañella (videojocs). Finalment, en el camp de l'enregistrament i postproducció de les bandes sonores, el Màster es beneficia de l'experiència de José Vinader, que ha enregistrat i barrejat més de 300 bandes sonores a tot el món, a més de produir enregistraments de música clàssica, pop / rock i la música de nombroses sèries de televisió.